<classify> Mwito huo ulitolewa juzi na kiongozi wa kundi la Black Culture Afro Band, Rajabu Nabola katika hafla ya maadhimisho ya siku ya Watanzania walionufaika na mafunzo nchini India ITEC iliyoandaliwa na Ubalozi wa India hapa nchini.Katika hafla hiyo kundi lake hilo lilifanya onesho la pamoja na kundi la muziki wa India la ubalozini hapo.Nabola alisema muziki unaweza kuwaunganisha watu wa mataifa tofauti wenye tamaduni tofauti kutokana na vionjo mbalimbali.Alisema midundo ya asili ya kitanzania vinaweza kuchanganywa na nyimbo za mataifa mengine na kutoa muziki wenye ladha nzuri zaidi.Alisema kuwa kundi lake hilo lilifanya mazoezi na wasanii wa kihindi wa walioandaliwa na ubalozi huo na kisha wakachanganya midundo ya ngoma na kutengeneza shoo nzuri.Alisema kuwa kutokana na umahiri wa mchanganyiko huo umevutia watu wengi zaidi kuupenda na kwa upande wake akaongeza kuwa hiyo ni ishara kuwa muziki wa Tanzania unaweza kuchanganywa na wa nje na kutoa kazi nzuri zaidi ya sanaa.Mimi ninaona kuwa kuna mengi ambayo kwa pamoja kama wadau wa sanaa nchini tunaweza kukaa na kutoa kazi yenye utambulisho wa kitanzania zaidi, alisema Nabola.Aliongeza kuwa, Mimi kwa kundi langu hili naweza kufanya mazoezi hata na watu wa mataifa mbalimbali na utamaduni mbalimbali na bado kazi ikawa inaonekana uwakilishi wa tamaduni ya kitanzania ndania yake.  <topic>: michezo 